28.03.2017
Аҳәынҭқарратә бызшәатә политиказы Аҧсны Аҳәынҭқарратә еилакы анапхгареи аилазаареи рыҟнытә Аҧсны Аҳәынҭқарра Ахада Иусбарҭа Анапхгаҩы Даур Аршба идныҳәалара.
Адныҳәалараҿы лымкаала, иҳәоуп:
«Ҳаҭыр зқәу Даур Џьумка-иҧа! Аҳәынҭқарратә бызшәатә политиказы Аҧсны Аҳәынҭқарратә еилакы анапхгареи уи аилазаареи гәык-ҧсыкала ишәыдырныҳәалоит шәиубилеитә шықәсхыҵра.
Ҳтәылаҿы шәара шәырдыруеит Аҧсны Аҳәынҭқарра ашьақәгылараҿы, Аҧсны Аҳәынҭқарра азакәанҧҵара арҿиараҿы аҧышәа змоу, здыррақәа ҳараку политикк иаҳасабала.
Акыршықәса раахыс Шәара еиуеиҧшым аҭакҧхықәратә маҵзурақәа рыҟны шәусура азгәаҭаны иахьа шәнапы ианылаз Аҧсны Ахада Иусбарҭа анапхгара аус аҿы ишәзеиҕьаҳшьоит аихьӡарақәа, агәабзиара, агәамч, ақәра ду!»